Diari Oficial de la Generalitat Valenciana


Sumari del DOGV 7903, del 25-10-2016 (2016/8372)

RESOLUCIÓ de 21 d'octubre de 2016, de la Vicepresidència i Conselleria d'Igualtat i Polítiques Inclusives, per la qual es fixa termini per a la justificació de les bestretes de les subvencions en matèria d'igualtat en la diversitat, per a l'exercici 2016, convocades mitjançant la Resolució de 22 de juny de 2016, de la Vicepresidència i Conselleria d'Igualtat i Polítiques Inclusives.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7903

Data del DOGV
:   25-10-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/8372


Data del document
:   21-10-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 21 d'octubre de 2016, de la Vicepresidència i Conselleria d'Igualtat i Polítiques Inclusives, per la qual es fixa termini per a la justificació de les bestretes de les subvencions en matèria d'igualtat en la diversitat, per a l'exercici 2016, convocades mitjançant la Resolució de 22 de juny de 2016, de la Vicepresidència i Conselleria d'Igualtat i Polítiques Inclusives. [2016/8372]  
Mitjançant l'Ordre 13/2016, de 31 de maig, de la Vicepresidència i Conselleria d'Igualtat i Polítiques Inclusives, s'estableixen les bases reguladores de la concessió d'ajudes a entitats sense ànim de lucre per a finançar programes de suport a la igualtat en la diversitat (DOCV 7799, 07.06.2016).  
Mitjançant la Resolució de 22 de juny de 2016, de la Vicepresidència i Conselleria d'Igualtat i Polítiques Inclusives, es van convocar les ajudes abans referides, i en el desé d'aquesta es va establir el règim de lliuraments de pagament. Concretament, es fixa el 15 d'octubre de 2016 com a data límit per a aportar la documentació justificativa del 65 % de la bestreta de la subvenció.  
El procediment de resolució de la convocatòria, encara havent transcorregut dins del termini legal, ha superat les previsions que van motivar l'establiment en aquesta de la data abans indicada. Per aquest motiu, atés que les entitats beneficiàries d'aquestes ajudes no podien justificar una bestreta abans de resoldre's el procediment de concessió de les subvencions que donava lloc a aquest, resulta necessari modificar la data originàriament prevista i fixar un nou termini per a la justificació de l'esmentada bestreta.  
Per tot açò, de conformitat amb les atribucions que tinc conferides i amb el previst en l'article 160 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, així com l'article 3 del Decret 152/2015, de 18 de setembre, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, resolc:  
  
  
Primer  
Modificar el termini de justificació del 65 % de l'ajuda anticipada indicat en el desé de la Resolució de 22 de juny de 2016, de la Vicepresidència i Conselleria d'Igualtat i Polítiques Inclusives, per la qual es convoquen subvencions en matèria d'igualtat en la diversitat, per a l'any 2016.  
  
Segon  
La documentació justificativa del 65 % de la bestreta de la subvenció haurà d'aportar-se en un termini màxim de set dies naturals, a partir de l'endemà de la publicació en el Diari Oficial de la Generalitat Valenciana de la present resolució.  
  
València, 21 d'octubre de 2016.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.